**ԱՄՓՈՓԱԹԵՐԹ**

«Հայաստանի Հանրապետության կառավարության 2005 թվականի մարտի 24-ի N 381-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի

|  |  |
| --- | --- |
|  **1. ՀՀ տարածքային կառավարման և ենթակառուցվածքների նախարարություն** | 12.08.2022 թ. |
| N ԳՍ/15.4/21417-2022 գրություն |
| Նախագծի նախաբանից հանել «Հայաստանի Հանրապետության վարչապետի 2022 թվականի հուլիսի 26-ի N 869-Ա որոշման հավելվածի 3-րդ կետով՝» բառերը, հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասը, որի  համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: | **Ընդունվել է։** Նախագիծը խմբագրվել է։ |
| Նախագծի 1-ին կետի 5-րդ ենթակետում «առողջության» բառը փոխարինել «առողջական» բառով: | **Ընդունվել է**։Նշված բառը հանվել է նախագծից։ |
| **Երևանի քաղաքապետարան** |
| Նախագծի հավելվածի 1-ին կետի 4-րդ ենթակետով ՀՀ կառավարության 2005 թվականի մարտի 24-ի N 381-Ն որոշման հավելվածի 1.1 կետը լրացվող «դ» ենթակետով սահմանված` 13-18 տարեկան երեխաների ընդհանուր տիպի մանկատուն նախատեսելու անհրաժեշտության վերաբերյալ, հիմնավորում ներկայացված չէ: | **Չի ընդունվել։** 13-18 տարեկանների համար առանձին հաստատություն նախագծով չի նախատեսվել։ |
| Հարկ է նշել, որ ՀՀ կառավարության 2005 թվականի մարտի 24-ի N 381-Ն որոշման հավելվածի 1-ին կետի 1.1 և 1.2 կետերում հատուկ և մասնագիտացված մանկատներում նպատակահարմար է սահմանել երեխաների տարիքային խմբերի միևնույն դասակարգումները:  | **Չի ընդունվել**։Հաշվի առնելով մասնագիտացված մանակատներում խնամքի տրամադրման առանձնահատկությունները, որը հնարավորություն չի տալիս առկա ռեսուրսներով մեկ շենքային պայմաններում ապահովել 0-18 տարեկանների խնամքը։ |
| 5.1 կետում «հաշմանդամություն» բառը փոխարինել «առանձնահատուկ խնամքի կարիք» բառերով | **Չի ընդունվել։** Ճգնաժամային կենտրոններում արդեն իսկ հաշվի առնելով կյանքի դժվարին իրավիճակում հայտնված երեխաներին ծառայություն տրամադրելու հնարավորությունը՝ ընդգրկվում են նաև առանձնահատուկ խնամքի կարիք ունեցողները, իսկ որոշման մեջ հատուկ շեշտադրում է արվել հաշմանդամություն ունեցող երեխաներին՝ ևս մեկ անգամ նշելու, որ վերջիններս ևս շահառուների շրջանակում կարող են ներառվել։ |
| 6-րդ կետում դիտարկել նաև «Նախադպրոցական կրթության մասին» օրենքով սահմանված նախադպրոցական հաստատությունների տեսակներից խնամք տրամադրող հաստատությունները նույն որոշման հավելվածում ներառելու հնարավորությունը | **Ընդունվել է։** Նախագիծը խմբագրվել է։ |
| 8-րդ կետի «է» ենթակետը «երեխայի» բառից հետո լրացնել «խնամքից և» բառերով. | **Ընդունվել է։** Նախագիծը խմբագրվել է։ |
| 9-րդ կետից հանել «,ինչպես նաև երեխաների խնամքից և դաստիարակությունից խուսափող ծնողներ ունեցող՝» բառերը, քանի որ հավելվածի 8-րդ կետով սահմանված չափանիշներում («է» ենթակետ) այն ներառված է. | **Ընդունվել է։** Նախագիծը խմբագրվել է։ |
| 9-րդ կետի «ա» ենթակետը համապատասխանեցնել հավելվածի 1.2 կետի դրույթին, մասնավորապես «բնածին կամ ձեռքբերովի արատներ» բառերը փոխարինել «բնածին կամ ձեռքբերովի ֆիզիկական ու մտավոր առողջության խնդիրներ» բառերով | **Ընդունվել է։** Նախագիծը խմբագրվել է։ |
| 13.1 կետում «հաշմանդամություն» բառը փոխարինել «առանձնահատուկ խնամքի կարիք» բառերով.  | **Չի ընդունվել**։Ճգնաժամային կենտրոններում արդեն իսկ հաշվի առնելով կյանքի դժվարին իրավիճակում հայտնված երեխաներին ծառայություն տրամադրելու հնարավորությունը՝ ընդգրկվում են նաև առանձնահատուկ խնամքի կարիք ունեցողները, իսկ որոշման մեջ հատուկ շեշտադրում է արվել հաշմանդամություն ունեցող երեխաներին՝ ևս մեկ անգամ նշելու, որ վերջիններս ևս շահառուների շրջանակում կարող են ներառվել։ |
| 13.2 կետում «հաշմանդամություն» բառը փոխարինել «առանձնահատուկ խնամքի կարիք» բառերով, իսկ նույն կետը՝ «անձինք» բառից առաջ լրացնել «երեխաներ կամ» բառերով: | **Չի ընդունվել։**Անկախ ապրելակերպ ուղեկցող ծառայությունում արդեն իսկ հաշվի առնելով կյանքի դժվարին իրավիճակում հայտնված երեխաներին ծառայություն տրամադրելու հնարավորությունը՝ ընդգրկվում են նաև առանձնահատուկ խնամքի կարիք ունեցողները, իսկ որոշման մեջ հատուկ շեշտադրում է արվել հաշմանդամություն ունեցող երեխաներին՝ ևս մեկ անգամ նշելու, որ վերջիններս ևս շահառուների շրջանակում կարող են ներառվել։ |
| 16-րդ կետում «բժշկական հակացուցումներ» եզրույթը հստակեցման կարիք ունի, այն է՝ ո՞ր իրավական ակտով են սահմանված նույն կետով նախատեսված բժշկական հակացուցումները: | **Ընդունվել է։**Հարցը գտնվում է քննարկման փուլում ՀՀ առողջապահության նախարարության հետ։ |
| **Սյունիքի մարզպետարան** |
| Որոշման հավելվածի 1.1 կետում նոր բովանդակությամբ «դ» ենթակետի լրացման անհրաժեշտություն չենք տեսնում, առաջարկում ենք «գ» ենթակետում «մինչև 18 տարեկան» բառերը փոխարինել «3- 18 տարեկան» բառերով: | **Չի ընդունվել։**Ոլորտում առկա է 3-18 տարեկան երեխաների խնամք տրամադրող հաստատության, ինչպես նաև 0-18 տարեկան երեխաներին խնամք տրամադրող հաստատությունների առկայության անհրաժեշտություն։ |
| որոշման հավելվածի 9-րդ կետի «բ» ենթակետում «արատներ» բառը փոխարինել «առողջական խնդիրներ» բառերով: | **Չի ընդունվել։** |
| **2.Կրթության, գիտության, մշակույթի և սպորտի նախարարություն** | 05.08.2022 թ. |
| N 01/09.1/18904-2022 գրություն |
| Դիտողություններ և առաջարկություններ չկան | **Ընդունվել է։** |
| **3. Ֆինանսների նախարարություն** | 15.08.2022 թ․ |
| N 01/11-1/14352-2022 գրություն |
| Դիտողություններ և առաջարկություններ չկան | **Ընդունվել է։** |
| **4. ՀՀ առողջապահության նախարարություն** | 10.08.2022 թ. |
| N ԱԱ/03.2/19431-2022 գրություն |
| Նախագծի նախաբանում որպես լիազորող նորմ նշել միայն «Նորմատիվ իրավական ակտերի մասին» օրենքի 33-րդ և 34-րդ հոդվածները, քանի որ «Երեխայի իրավունքների մասին» օրենքի 24-րդ հոդվածի 2-րդ մասը հանդիսանում է լիազորող նորմ հիմնական ակտի համար:  | **Ընդունվել է։** Նախագիծը խմբագրվել է։ |
| Նախագծի 1-ին կետի 5-րդ ենթակետով նախատեսվում է «ֆիզիկական ու մտավոր» բառերից հետո լրացնել «առողջության» բառը, որի վերաբերյալ հայտնում եմ, որ «Բնակչության բժշկական օգնության և սպասարկման մասին» և «Հոգեբուժական օգնության և սպասարկման մասին» օրենքներում չեն կիրառվում համապատասխանաբար` «ֆիզիկական առողջություն» և «մտավոր առողջություն» հասկացությունները, այլ կիրառվում են «առողջություն» և «հոգեկան առողջություն» ձևակերպումները: | **Ընդունվել է։** Նախագիծը խմբագրվել է։ |
| ՀՀ կառավարության 2005 թվականի մարտի 24-ի թիվ 381-Ն որոշման հավելվածի 2-րդ կետում օգտագործվում է «բուժական հաստատություն» հակսացություն, որի վերաբերյալ հայտնում եմ, որ եթե «Բնակչության բժշկական օգնության և սպասարկման մասին» օրենքի շրջանակներում իրականացնում է լիցենզավորված գործունեություն, ապա «բուժական հաստատություն» եզրույթը անհրաժեշտ է փոխարինել «բժշկական կազմակերպություն» եզրույթով | **Ընդունվել է։** Նախագիծը խմբագրվել է։ |
| **5. Մարդու իրավունքների պաշտպանի աշխատակազմ** | 30.08.2022 թ. |
| N 01/13.2/4521-2022 գրություն |
|  Նախագծային լուծումներով նախատեսվում է ճգնաժամային աջակցության կենտրոնը դարձնել երեխայի և ընտանիքի աջակցության կենտրոն։ Նախագծի 1-ին կետի 12-րդ ենթակետով նախատեսվում է երեխայի և ընտանիքի աջակցության կենտրոնի շուրջօրյա բաղադրիչ կարող են ընդունվել կյանքի դժվարին իրավիճակներում հայտնված, այդ թվում՝ հաշմանդամություն ունեցող անհապաղ տեղավորման կարիք ունեցող 0-18 տարեկան երեխաները, անհրաժեշտության դեպքում՝ ուղեկցողների (ծնողի կամ խնամակալի) հետ:Միևնույն ժամանակ, շրջանառության մեջ է դրվել ու 2022 թվականի օգոստոսի 4-ին ՀՀ մարդու իրավունքների պաշտպանին է ուղարկվել ՀՀ աշխատանքի և սոցիալական հարցերի նախարարության կողմից մշակված մեկ այլ՝ «Հայաստանի Հանրապետության կառավարության 2016 թվականի մայիսի 26-ի N 551-Ն և 2020 թվականի ապրիլի 2-ի N 470-Ն որոշումներում փոփոխություններ և լրացումներ կատարելու մասին» ՀՀ կառավարության որոշման նախագիծը։ Նույն նախագծում կիրառվում է «երեխայի և ընտանիքի աջակցության կենտրոնի ճգնաժամային բաղադրիչ» արտահայտությունը, որն ըստ էության իր բովանդակությամբ նույնանում է «երեխայի և ընտանիքի աջակցության կենտրոնի շուրջօրյա բաղադրիչ» արտահայտության հետ։ Նշվածը կարող է հանգեցնել օրենսդրական փոփոխությունների գործընթացում տարընկալումների առկայությանը՝ արդյունքում ձևավորելով օրենսդրական կատարելագործման շրջանակներում ոչ միասնական մոտեցում:Հիմք ընդունելով վերոգրյալը՝ անհրաժեշտ է Նախագծի 1-ին կետի 12-րդ ենթակետում նշված «երեխայի և ընտանիքի աջակցության կենտրոնի շուրջօրյա բաղադրիչ» արտահայտությունը փոխարինել «երեխայի և ընտանիքի աջակցության կենտրոնի ճգնաժամային բաղադրիչ» արտահայտությամբ՝ ապահովելով օրենսդրական կատարելագործման գործընթացի շրջանակներում եզրութաբանական միասնականությունը: | **Ընդունվել է։**Նախագծի 1-ին կետի 7-րդ և 13-րդ ենթակետերը խմբագրվել են։ |
| Նախագծի 1-ին կետի 7-րդ ենթակետով նախատեսվում է երեխաների խնամքի ցերեկային հաստատությունը, որն իրականացնում է կյանքի դժվարին իրավիճակում հայտնված երեխաների խնամքի, սոցիալ-հոգեբանական, կրթական, դաստիարակչական և օրենսդրությամբ սահմանված այլ աշխատանքներ, ինչպես նաև օրենսդրությամբ սահմանված կարգով ծառայություն է տրամադրում երեխայի ընտանիքի անդամներին:Ստացվում է, որ նախագծային լուծումների արդյունքում երեխաների խնամքի ցերեկային հաստատության կողմից տրամադրվող վերը նշված ծառայությունները հասանելի են միայն երեխայի ընտանիքի անդամներին։ Մինչդեռ, պետք է հաշվի առնել այն դեպքերը, երբ երեխայի խնամքն իրականացնում է, օրինակ, ոչ թե երեխայի ծնողը, այլ` խնամակալը։ Նման պարագայում կարծում ենք, որ օրինակ խնամակալի կողմից նշված ծառայություններից օգտվելու անհրաժեշտությունը ևս կլինի։Ելնելով վերոգրյալից՝ առաջարկում ենք ընտանիքի անդամներից զատ Նախագծով նախատեսել երեխայի այլ իրավական ներկայացուցչի կողմից երեխաների խնամքի ցերեկային հաստատության կողմից տրամադրվող ծառայություններից օգտվելու հնարավորությունը ևս։ | **Ընդունվել է։**Նախագծի 1-ին կետի 6-րդ ենթակետը խմբագրվել է։ |
| **6. Արդարադատության նախարարություն** | 25.08.2022 թ. |
| N /27.3/37572-2022 գրություն |
| «Հայաստանի Հանրապետության կառավարության 2005 թվականի մարտի 24-ի թիվ 381-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի(այսուհետ՝ Նախագիծ) 1-ին կետի 1-ին ենթակետով նախատեսվում է Հայաստանի Հանրապետության կառավարության 2005 թվականի մարտի 24-ի թիվ 381-Ն որոշման (այսուհետ՝ Որոշում) նախաբանը շարադրել նոր խմբագրությամբ, որով որպես լիազորող նորմ հղում է կատարվում «Երեխայի իրավունքների մասին օրենքի 24-րդ հոդվածի 2-րդ մասին, համաձայն որի՝ **կյանքի դժվարին իրավիճակում հայտնված** երեխաների խնամք և պաշտպանություն իրականացնող հաստատությունների տիպերի ցանկը, դրանցում երեխաների տեղավորման չափանիշները հաստատում է Հայաստանի Հանրապետության կառավարությունը: Այս կապակցությամբ հարկ է նկատի ունենալ, որ նախատեսված փոփոխության արդյունքում կառաջանա բովանդակային անհամապատասխանություն լիազորող նորմի և Որոշման միջև, մասնավորապես՝ Որոշումը վերաբերում է **երեխաների** խնամք և պաշտպանություն իրականացնող հաստատությունների տիպերի ցանկը, դրանցում երեխաների տեղավորման չափանիշները հաստատելուն, մինչդեռ՝ լիազորող նորմը՝ **կյանքի դժվարին իրավիճակում հայտնված** **երեխաների** խնամք և պաշտպանություն իրականացնող հաստատությունների տիպերի ցանկը, դրանցում երեխաների տեղավորման չափանիշները հաստատելուն: Նշվածը հաշվի առնելով՝ անհրաժեշտ է Որոշման վերնագրում և ամբողջ տեքստում կարգավորումները համապատասխանեցնել լիազորող նորմին: | **Ընդունվել է։** Նախագիծը խմբագրվել է։ |
| Նախագծի 1-ին կետի 2-րդ ենթակետով նախատեսված փոփոխության արդյունքում մանկատները` բնակչության սոցիալական պաշտպանության հաստատությունները, պետք է իրականացնեն առանց ծնողական խնամքի մնացած **երեխաների** խնամքը և դաստիարակությունը **18 տարին լրանալուց հետո**, եթե անձը դեռևս չի ավարտել ուսումը հանրակրթական ուսումնական հաստատություններում: Այս կապակցությամբ հարկ է նկատի ունենալ «Երեխայի իրավունքների մասին օրենքի 1.1-ին հոդվածի 1-ին մասի 1-ին կետը, որով սահմանված է **«երեխա** հասկացությունը, այն է՝ **18 տարին չլրացած յուրաքանչյուր ոք**, բացառությամբ այն դեպքերի, երբ նա օրենքով սահմանված կարգով գործունակություն է ձեռք բերում կամ գործունակ է ճանաչվում ավելի վաղ: Նշվածից բխում է, որ Հավելվածի կարգավորումը վերաբերում է երեխաներին, իսկ տվյալ դեպքում նախատեսված կարգավորումը՝ 18 տարին լրացած անձանց, որոնք չեն կարող համարվել երեխա: Նշվածը հաշվի առնելով՝ նախատեսված լրացումն ունի վերանայման կարիք: | **Ընդունվել է մասամբ։**Նախագիծը խմբագրվել է և կատարվել է լրացում՝ նպատակ հետապնդելով հստակեցնել, որ խոսքը առանց ծնողական խնամքի մնացած երեխաների թվին պատկանող անձանց մասին է, որոնք օրենքով սահմանված կարգով պարտադիր կրթություն ստանալու իրենց իրավունքը պետք է իրացնեն։ |
| Նախագծի 1-ին կետի 4-րդ ենթակետով նախատեսվում է Հայաստանի Հանրապետության կառավարության 2005 թվականի մարտի 24-ի թիվ 381-Ն որոշման հավելվածի (այսուհետ՝ Հավելված) 1.1-ին կետը լրացնել նոր դ. ենթակետով, համաձայն որի՝ ընդհանուր տիպի մանկատների դասակարգման մեջ լրացվում է 3-18 տարեկան երեխաների ընդհանուր տիպի մանկատունը: Այս կապակցությամբ հարկ է նկատի ունենալ, որ գործող Հավելվածի 1.1-ին կետի գ. ենթակետով արդեն իսկ առկա է մինչև 18 տարեկան երեխաների ընդհանուր տիպի մանկատունը, որը և ներառում է Նախագծով նախատեսված տարիքային խմբի երեխաներին, հետևաբար անհրաժեշտ է հիմնավորել՝ ինչով է պայմանավորված նոր ընդհանուր տիպի մանկատան ստեղծման անհրաժեշտությունը: | **Ընդունվել է մասնակի։** Հիմնավորման մեջ կատարվել են համապատասխան լրացումներ։ |
| Նախագծի 1-ին կետի 6-րդ ենթակետով նոր խմբագրությամբ շարադրվող Հավելվածի 5-րդ կետում անհրաժեշտ է հստակեցնել, թե երեխայի ընտանիքի անդամներին տրամադրվող ինչ ծառայություններին է կարգավորումը վերաբերում: | **Ընդունվել է։****Խմբագրվել է։** |
| Նախագծի 1-ին կետի 7-րդ ենթակետի ա. պարբերությամբ նախատեսվում է Հավելվածի 5.1-ին կետի «Ճգնաժամային» բառը փոխարինել «Երեխայի և ընտանիքի աջակցության **կենտրոնի շուրջօրյա բաղադրիչ**» բառերով, մինչդեռ՝ Նախագծի հիմնավորման համաձայն՝ «ճգնաժամային աջակցության կենտրոնները պետք է վերանվանել «Երեխայի և ընտանիքի աջակցության կենտրոն՝ հիմք ընդունելով Կառավարության 2020 թվականի նոյեմբերի 26-ի N 1878-Ն, 2021թ. հունվարի 14-ի N 37-Ն որոշումները: Նշվածը հիմք ընդունելով՝ անհրաժեշտ է նախատեսված փոփոխությունը վերանայել: Նույն դիտողությունը վերաբերում է Նախագծի 1-ին կետի 13-րդ ենթակետին:Միևնույն ժամանակ, հարկ է նկատի ունենալ, որ Նախագծի 1-ին կետի 7-րդ ենթակետի ա. պարբերությամբ նախատեսված փոփոխության արդյունքում անհրաժեշտություն կառաջանա Հավելվածի 5.1-ին կետից հանել «աջակցության կենտրոն բառերը:  | **Ընդունվել է մասնակի։**Հիմնավորման մեջ կատարվել են համապատասխան լրացումներ։**Ընդունվել է։**Նախագիծը խմբագրվել է։ |
| Նախագծի 1-ին կետի 9-րդ ենթակետով նախատեսվում է Հավելվածի 6-րդ կետը շարադրել նոր խմբագրությամբ, որով սահմանվել է երեխաների նախադպրոցական հաստատությունների դասակարգումն ըստ տիպերի: Այս կապակցությամբ գտնում ենք՝ անհրաժեշտ է պարզաբանել, թե ինչ սկզբունքով է որոշվում, օրինակ՝ 3 տարեկան երեխան որ հաստատությունում պետք է ընդգրկվի՝ նկատի ունենալով, որ նշված տարիքի երեխայի համար սահմանվում է մի քանի տիպի հաստատություն, մասնավորապես՝ մսուր, մսուր-մանկապարտեզ, մանկապարտեզ և կենտրոն: | **Չի ընդունվել։**Նշված փոփոխությունն իրականացվել է հիմք ընդունելով Նախադպրոցական կրթության մասին օրենքի 20-րդ հոդվածի 2-րդ մասը։ |
| Նախագծի 1-ին կետի 12-րդ ենթակետում «9-րդ կետի բառերն անհրաժեշտ է փոխարինել «9-րդ կետից բառերով: Միևնույն ժամանակ, անհրաժեշտ է հիմնավորել, թե ինչով է պայմանավորված նույն ենթակետի ա. պարբերությամբ նախատեսված փոփոխությունը: | **Ընդունվել է մասնակի։**Նախագիծը մասնակի խմբագրվել է։ Իսկ ա պարբերությամբ նախատեսված փոփոխությունը պայմանավորված է նրանով, որ Հավելվածի 9-րդ կետի համաձայն՝ մասնագիտացված մանկատուն կարող են ըստ տարիքային խմբերի տեղավորվել սույն հավելվածի8-րդ կետով սահմանված չափանիշներով, ինչպես նաև երեխաների խնամքից խուսափող ծնողներ ունեցող` մինչև 18 տարեկան հատուկ կարիքավոր այն երեխաները, ովքեր ունեն`․․․, իսկ 8-րդ կետում արդեն իսկ սահմանված է նշված հիմքը (երեխայի խնամքից խուսափում)։ |
| **ՀՀ վարչապետի աշխատակազմի սոցիալական հարցերի վարչություն** | 12.09.2022 թ.N 02/11.7/31332-2022 գրություն |
| * + - 1. Նախագծի 1-ին կետի 3-րդ ենթակետով արվող լրացումը. «կամ Առանց ծնողական խնամքի մնացած օրենքի շրջանակներում….» խմբագրման կարիք ունի, հարկ է ճիշտ նշել «Առանց ծնողական խնամքի մնացած երեխաների սոցիալական պաշտպանության մասին» օրենքի վերնագիրը:
 | **Ընդունվել է։**Խմբագրվել է։ |
| * + - 1. Նախագծի 1-ին կետի 5-րդ ենթակետով ընդհանուր տիպի մանկատների դասակարգման մեջ ավելացվում է նաև «3-18 տարեկան երեխաների ընդհանուր տիպի մանկատունը, սակայն թեև նախագծին կից հիմնավորմամբ արվող լրացումը հիմնավորվում է տարիքային առանձնահատկություններից ելնելով նույն հաստատությունում խնամք ստանալու նպատակահարմարությամբ և արդյունավետությամբ, այնուամենայնիվ գտնում ենք, որ առաջարկվող լրացումը լրացուցիչ հիմնավորման կարիք ունի: Մասնավորապես՝ գործող կարգավորմամբ ընդհանուր տիպի մանկատները դասակարգվում են ըստ հետևյալ տարիքային խմբերի`

ա. մինչև 6 տարեկան երեխաների ընդհանուր տիպի մանկատուն, բ. 6-18 տարեկան երեխաների ընդհանուր տիպի մանկատուն,գ. մինչև 18 տարեկան երեխաների ընդհանուր տիպի մանկատուն:Քանի որ «բ» և «գ» ենթակետերը ներառում են նախագծով նախատեսված տարիքային խմբի երեխաներին, գտնում ենք, որ անհրաժեշտ է պարզաբանել, թե ինչ սկզբունքով է որոշվում, օրինակ՝ 3 տարեկան երեխան որ հաստատությունում պետք է ընդգրկվի՝ նկատի ունենալով, որ նշված տարիքի երեխայի համար սահմանվում է մի քանի տիպի հաստատություն: | **Ընդունվել է։**Հիմնավորումը խմբագրվել է։ |
| * + - 1. Նախագծի 1-ին կետի 9-րդ ենթակետով առաջարկվում է «խնամք և նախապատրաստում» բառերը փոխարինել «խնամք կամ նախապատրաստում» բառերով, սակայն «և»-ը «կամ»-ով փոխարինման իմաստ չենք տեսնում, քանի որ է կյանքի դժվարին իրավիճակում հայտնված՝ 16-23 տարեկան երեխաների կամ անձանց կարող է տրամադրվել և՛ շուրջօրյա խնամք և՛ նախապատրաստում ինքնուրույն կյանքի:
 | **Չի ընդունվել**, քանի որ ոչ միշտ է 18 տարեկանից հետո անհրաժեշտություն առաջանում խնամք տրամադրելու, հետևաբար առաջնորդվելով Նորմատիվ իրավական ակտերի մասին օրենքով՝ առաջարկվել է կիրառել «կամ» շաղկապը որպեսզի անախ ապրելակերպ ուղեկցող ծառայության համար պայմաններից մեկի (այս դեպքում նախապատրաստում ինքնուրույն կյանքին) առկայությունը ևս դիտվի բավարար։ Ինչպես այլընտրանքային խնամքի մնացյալ եղանակներն են նկարագրված առանձին իրավական ակտերում՝ սույն ծառայության տեսակը ևս առաջիկայում կունենա իր նկարագիրը առանձին իրավական ակտի նախագծի տեսքով։  |